CELEX: 62017CA0558
Language: hr
Date: 2019-04-04 00:00:00
Title: predmet C-558/17 P: Presuda Suda (treće vijeće) od 4. travnja 2019. — OZ protiv Europske investicijske banke (EIB) (Žalba — Javna služba — Osoblje Europske investicijske banke (EIB) — Spolno uznemiravanje — Istraga provedena u okviru programa „Dignity at work” — Odbijanje pritužbe zbog uznemiravanja — Zahtjev za poništenje odluke predsjednika EIB-a o odbijanju pritužbe — Naknada štete)

17.6.2019   
            
            
               HR
            
            
               Službeni list Europske unije
            
            
               C 206/4
            
         
      Presuda Suda (treće vijeće) od 4. travnja 2019. — OZ protiv Europske investicijske banke (EIB)
      (predmet C-558/17 P) (1)
      
      (Žalba - Javna služba - Osoblje Europske investicijske banke (EIB) - Spolno uznemiravanje - Istraga provedena u okviru programa „Dignity at work” - Odbijanje pritužbe zbog uznemiravanja - Zahtjev za poništenje odluke predsjednika EIB-a o odbijanju pritužbe - Naknada štete)
      (2019/C 206/05)
      Jezik postupka: engleski
      
         Stranke
      
      
         Žalitelj: OZ (zastupnik: B. Maréchal, odvjetnik)
      
         Druga stranka u postupku: Europska investicijska banka (zastupnici: K. Carr i G. Faedo, agenti, uz asistenciju A. Dal Ferra, avvocato)
      
         Izreka
      
      
                  1.
               
               
                  Presuda Općeg suda Europske unije od 13. srpnja 2017., OZ/EIB (T-607/16, neobjavljena, EU:T:2017:495) ukida se u dijelu u kojem je njome odbijen, s jedne strane, zahtjev za naknadu štete koji je osoba OZ iznijela u svojoj tužbi, a koji se temelji na odgovornosti Europske investicijske banke (EIB) za navodne nezakonitosti počinjene u okviru istražnog postupka, uključujući nepoštovanje žaliteljičina prava da se pravično ispita njezin slučaj, kao i, s druge strane, zahtjev za poništenje iz te tužbe.
               
            
                  2.
               
               
                  U preostalom dijelu žalba se odbija.
               
            
                  3.
               
               
                  Poništava se odluka predsjednika Europske investicijske banke od 16. listopada 2015. o nepostupanju po pritužbi zbog spolnog uznemiravanja koju je podnijela osoba OZ.
               
            
                  4.
               
               
                  U preostalom dijelu tužba se odbija.
               
            
                  5.
               
               
                  Europskoj investicijskoj banci nalaže se da, osim vlastitih troškova, snosi i troškove osobe OZ koji su nastali kako u prvostupanjskom tako i u žalbenom postupku.
               
            
         (1)  SL C 437, 18. 12. 2017.